**SIMPTOMELE BOLII ALZHEIMER**

Semnele şi simptomele bolii Alzheimer apar de obicei la persoanele în vârstă de 50-70 de ani. Se instalează lent, progresiv şi se manifestă prin:

* Probleme de memorie, în special ale memoriei recente
* Dificultăţi de învăţare a informaţiilor noi
* Dificultăţi de a găsi cuvintele potrivite
* Dificultăţi în efectuarea activităţilor obişnuite
* Incapacitatea de a recunoaşte anumite obiecte
* Dificultăţi de a efectua activităţi complexe sau care presupun un efort mai mare de concentrare
* Bolnavul se poate rătăci în locuri familiare
* Pacientul poate avea stări depresive sau modificări ale personalităţii de tip agresiv.2


# **FACTORI DE RISC**

# Factori genetici și fiziologici.

# Vârsta reprezintă cel mai puternic factor de risc pentru boala Alzheimer.

# Susceptibilitatea genetică față de polimorfismul apolipoproteinei E4 crește riscul și scade vârsta de debut, în special la indivizii homozigoți.

# Există, de asemenea, câteva gene extrem de rare care stau la baza apariției bolii Alzheimer.

# Indivizii cu sindrom Down (trisomia 21) pot dezvolta boala Alzheimer dacă ajung să trăiască până la vârsta mijlocie.

# Multiplii factori de risc vasculari influențează probabilitatea de a dezvolta boala Alzheimer și pot acționa prin amplificarea patologiei cerebrovasculare sau chiar prin efect direct asupra patologiei Alzheimer.4

## **TRATAMENTUL**

## Scopul tratamentului este de a asigura pacientului un mediu confortabil, de a-l ajuta să rămână cât mai funcţional, cât mai mult timp şi de a încetini evoluţia bolii.

## Suportul psihosocial

## Intervenţiile psihologice care îi ajută pe pacienţi să se simtă mai puţin neajutoraţi din cauza bolii

## Tratamentul farmacologic utilizează medicamente antidemenţiale.3

.

**MODALITĂŢI DE PREVENIRE**

* Exerciţii fizice: exerciții de coordonare și de menținere a echilibrului
* Implicare socială pentru menținerea unui tonus psihic adecvat
* Dieta echilibrată, în special legume, cereale integrale, peşte, ulei de măsline
* Stimulare mentală prin învăţarea de lucruri noi, jocuri de strategie,
* Igiena somnului: program de somn regulat
* Reducerea stresului şi eliminarea tensiunii negative interne
* Renunţarea la consumul exagerat de alcool şi fumat.1

**MESAJELE CHEIE ALE CAMPANIEI**

* Informaţi-vă asupra semnelor, simptomelor şi comportamentelor specifice bolii Alzheimer!
* Folosiți resursa TIMP pentru diagnosticarea precoce a demenţei de tip Alzheimer!
* Fiți toleranți, arătați bunătate, nu îi izolați, discutați cu ei, înțelegeți, nu criticați, oferiți ajutor, respectați!
* Contactaţi Societatea Română de Alzheimer pentru obţinerea de informaţii şi sprijin!
* Informaţi-vă asupra drepturilor sociale ale pacienţilor cu demenţă!

**Bibliografie:**

1. http://www.alz.org/alzheimers\_disease\_what\_is\_alzheimers.asp
2. Sadock B.J., Sadock V.A. (2001). Kaplan &Sadock .Manual de buzunar de Psihiatrie clinică . Ed a 3-a. București: Ed. Medicală, 2001: 64-66.
3. Sadock B.J., Sadock V.A. (2001). Kaplan &Sadock .Manual de buzunar de Psihiatrie clinică . Ed a 3-a. București: Ed. Medicală, 2001: 67.
4. APA (2013). DSM 5 - Manualul de Diagnostic și Clasificare Statistică a Tulburărilor Mintale. Ed. a 5-a. București: Callisto, 2016;613

Material realizat în cadrul subprogramului de evaluare şi promovare a sănătăţii şi educaţie pentru sănătate al Ministerului Sănătății - pentru distribuție gratuită

**ZIUA MONDIALĂ DE LUPTĂ ÎMPOTRIVA MALADIEI ALZHEIMER**

**21 SEPTEMBRIE 2019**

### ”

***”Să nu-i uităm pe cei care uită!***

Material destinat aparținătorilor și îngrijitorilor persoanelor afectate de maladia Alzheimer

**MINISTERUL SĂNĂTĂŢII INSTITUTUL NAȚIONAL CENTRUL NAȚIONAL DE EVALUARE CENTRUL REGIONAL DE SĂNĂTATE DSP SATU MARE**

 **DE SĂNĂTATE PUBLICĂ ȘI PROMOVARE A STĂRII DE PUBLICĂSIBIU**

 **SĂNĂTATE**